
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 131 

Χορήγηση οικοδομικών αδειών για αποκατάσταση ζημιών 
κτιρίων που προξενήθηκαν από τους σεισμούς του 
έτους 1999 σε σεισμόπληκτες περιοχές του Ν. Αττικής 
και Ν. Βοιωτίας, πλην κτιρίων βιομηχανικών - βιοτεχνι¬ 
κών μονάδων, επαγγελματικών εργαστηρίων και εγκα¬ 
ταστάσεων χονδρεμπορίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. -Τιςδιατάξειςτωνάρθρων9,10,11,14,17και85Ατου 
από 17.7.1923 Ν. Δ/τος "Περί σχεδίων πόλεων κλπ" (Δ’ 
228), όπως μεταγενέστερα τροποποιήθηκαν και συμπλη¬ 
ρώθηκαν. 

2. -Τις διατάξειςτου άρθρου 29 Ατού Ν. 1558/1985 "Κυ¬ 
βέρνηση και Κυβερνητικά Όργανα" (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με το άρθρο 1 παρ. 2 ατού Ν. 2469/1997 
(Α' 38). 

3. - Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογιμού. 

4. - Τη 138/2000 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων .αποφασίζουμε: 

Άρθρο 1 

Στις περιοχές του Ν. Αττικής και του Ν. Βοιωτίας που επλή- 
γησαν από τους σεισμούς του έτους 1999 και έχουν χαρα¬ 
κτηριστεί σεισμόπληκτες, (αποφάσεις Υπουργού 
ΠΕ.ΧΩ.Δ.Ε. α) 3751/ΤΠ31/99, ΦΕΚ Β' 1712, β) 3992/ΤΠ31/99, 
ΦΕΚ ΒΊ 769, γ) 4194/ΤΠ31 /99, ΦΕΚ ΒΊ 787, δ) 6181 /ΤΠ31/99, 
ΦΕΚ Β' 1993, ε) 6786/ΤΠ31/99, ΦΕΚ Β' 2038, στ) 
1514/ΤΠ31/2000 ΦΕΚ Β' 167) με εξαίρεση τα κτίρια βιομηχα¬ 
νικών -βιοτεχνικών μονάδων, επαγγελματικών εργαστηρίων 
και εγκαταστάσεων χονδρεμπορίου, επιτρέπεται, σύμφωνα 
με τα οριζόμενα στα επόμενα άρθρα: 

α) η χορήγηση οικοδομικής άδειας ανακατασκευής σε 
περίπτωση ολικής καταστροφής της οικοδομής (κατάρ¬ 
ρευσης ή χαρακτηρισμού της ως επικινδύνως ετοιμόρρο¬ 
πης ή βλάβης που η επισκευή της απαγορεύεται ή κρίνε- 
ται οικονομικά ασύμφορη), υπό την προϋπόθεση ότι το 
έδαφος της περιοχής που βρίσκεται η οικοδομή κρίνεται 
κατάλληλο. 


β) Η χορήγηση οικοδομικής άδειας απλής ή ριζικής επι¬ 
σκευής, ανάλογα με τα χαρακτηριστικά και την έκταση της 
βλάβης και τον τρόπο αποκατάστασης. Η απλή επισκευή 
περιλαμβάνει μόνο εργασίες επισκευής βλαβών τοπικού 
χαρακτήρα, χωρίς ενίσχυση του φέροντος οργανισμού. 

Άρθρο 2 

Περιοχές εντός εγκεκριμένου ρυμοτομικού σχεδίου. 

I. Ανακατασκευή. 

1. Σε οικόπεδα άρτια και οικοδομήσιμα ή μη άρτια αλλά 
οικοδομήσιμα κατά τις ισχύουσες διατάξεις, με την επι¬ 
φύλαξη της παρ. III, επιτρέπεται η χορήγηση οικοδομικής 
άδειας ανακατασκευής, 

- είτε σύμφωνα με τους όρους και περιορισμούς δόμη¬ 
σης που ισχύουν στην περιοχή κατά το χρόνο ανέγερσης 
της οικοδομής που καταστράφηκε, χωρίς η συνολική επι¬ 
φάνεια (δόμηση) και ο όγκος της νέας οικοδομής να είναι 
μεγαλύτερα από την επιφάνεια και τον όγκο της κατα- 
στραφείσας οικοδομής, 

- είτε σύμφωνα με τους όρους και περιορισμούς δόμη¬ 
σης που ισχύουν κατά το χρόνο έκδοσης της οικοδομικής 
άδειας της νέας οικοδομής. 

Σε περίπτωση που στην καταστραφείσα οικοδομή υφί- 
στατο νομίμως χρήση, μη επιτρεπόμενη από τους ισχύο- 
ντες όρους και περιορισμούς δόμησης, με την οικοδομική 
άδεια ανακατασκευής επιτρέπεται η χρήση αυτή σε επι¬ 
φάνεια όχι μεγαλύτερη της υφιστάμενης στην καταστρα¬ 
φείσα οικοδομή. 

2. Σε οικόπεδα μη άρτια και μη οικοδομήσιμα, με την επι¬ 
φύλαξη της παρ. III επιτρέπεται η χορήγηση οικοδομικής 
άδειας ανακατασκευής για την ανέγερση το πολύ διωρό¬ 
φου οικοδομής με υπόγειο χωρίς πάντως αυτή να είναι 
κατ’ έκταση (κάλυψη), δόμηση και όγκο μεγαλύτερη της 
καταστραφείσας, όπως ορίζεται με τις διατάξεις του από 
8.2/1.3.1979 Π. Δ./τος (Δ' 130). 

Το μέγιστο ύψος της οικοδομής δεν μπορεί να υπερβαί¬ 
νει τα 8,50 μ. συμπεριλαμβανομένης της στέγης ύψους 
1,50 μ. Σε περίπτωση μη κατασκευής στέγης, το ύψος μει¬ 
ώνεται κατά 1,50 μ. Εάν ειδικές διατάξεις ορίζουν για την 
περιοχή όπου βρίσκεται το ακίνητο μικρότερο αριθμό 
ορόφων και μικρότερο ύψος, εφαρμόζονται αυτές. 

Η οικοδομή τοποθετείται στο οικόπεδο σύμφωνα με τα 
προβλεπόμενα από τις ισχύουσες διατάξεις και τηρείται, 
όπου απαιτείται, απόσταση από τα όρια του οικοπέδου 
τουλάχιστον 1,00 μ. 

3. Η προηγούμενη παράγραφος 2 δεν εφαρμόζεται στις 
περιοχές των οποίων το ρυμοτομικό σχέδιο εγκρίθηκε με 
τις διατάξεις του Ν. 1337/1983. Στις περιπτώσεις αυτές 
για την χορήγηση οικοδομικής άδειας απαιτείται η αρτιό¬ 
τητα που προβλέπεται από τους όρους δόμησης της πε¬ 
ριοχής. 

II. Ριζικές επισκευές. 

1. Σε όλα τα οικόπεδα άρτια και οικοδομήσιμα ή μη άρ¬ 
τια και μη οικοδομήσιμα επιτρέπεται η χορήγηση οικοδο¬ 
μικής άδειας ριζικής επισκευής, με την επιφύλαξη της 
επόμενης παραγράφου III. 

III. Προϋποθέσεις χορήγησης οικοδομικής άδειας ανα- 
κατασκευής ή ριζικής επισκευής. 

Η ανακατασκευή και η ριζική επισκευή επιτρέπεται εφό¬ 
σον τηρούνται: 

α. Οι ρυμοτομικές και οικοδομικές γραμμές που ισχύ¬ 
ουν κατά το χρόνο έκδοσης της οικοδομικής άδειας. 

β. Οι διατάξεις του άρθρου 6 της 3046/304/89 απόφα¬ 
σης του Υπουργού Περιβάλλοντος, Χωροταξίας και Δη¬ 
μοσίων Έργων "Κτιριοδομικός Κανονισμός" (Δ' 59). 

IV. Απλές επισκευές. 

Επιτρέπεται η χορήγηση οικοδομικής άδειας απλών 
επισκευών σε κάθε περίπτωση. 

Άρθρο 3 

Περιοχές εντός ορίων οικισμού που στερούνται ρυμο¬ 
τομικού σχεδίου (προϋφισταμένων του έτους 1923 ή 
οριοθετημένων σύμφωνα με τις διατάξεις του από 
24.4.1985 Π. Δ/τοςΔΊ 81). 

I. Ανακατασκευή 

1. Σε οικόπεδα άρτια και οικοδομήσιμα κατά τις ισχύου- 
σες διατάξεις, με την επιφύλαξη της παρ. III, επιτρέπεται 
η χορήγηση οικοδομικής άδειας ανακατασκευής : 

- είτε σύμφωνα με τους όρους και περιορισμούς δόμη¬ 
σης που ισχύουν στην περιοχή κατά το χρόνο ανέγερσης 
της οικοδομής που καταστράφηκε χωρίς η συνολική επι¬ 
φάνεια (δόμηση) και ο όγκος της νέας οικοδομής να είναι 
μεγαλύτερα από την επιφάνεια και τον όγκο της κατα- 
στραφείσας, 

- είτε σύμφωνα με τους όρους και περιορισμούς δόμη¬ 
σης που ισχύουν κατά το χρόνο έκδοσης της οικοδομικής 
άδειας της νέας οικοδομής. 

Σε περίπτωση που στην καταστραφείσα οικοδομή υφί- 
στατο νομίμως χρήση, μη επιτρεπόμενη από τους ισχύο- 
ντες όρους και περιορισμούς δόμησης, με την οικοδομι¬ 
κή άδεια ανακατασκευής επιτρέπεται η χρήση αυτή σε 
επιφάνεια όχι μεγαλύτερη της υφιστάμενης στην κατα¬ 
στραφείσα οικοδομή. 

2. Σε οικόπεδα μη άρτια, με την επιφύλαξη της παρ. III 
επιτρέπεται η χορήγηση οικοδομικής άδειας ανακατα¬ 
σκευής για την ανέγερση το πολύ διωρόφου οικοδομής 
με υπόγειο, χωρίς πάντως αυτή να είναι κατ’ έκταση (κά¬ 
λυψη), δόμηση και όγκο μεγαλύτερη της καταστρα- 
φείσας, όπως ορίζεται με τις διατάξεις του από 
8.2/1.3.1979 Π. Δ/τος (ΔΊ30). 

Το μέγιστο ύψος της οικοδομής δεν μπορεί να υπερβαί¬ 
νει τα 8,50 μ. συμπεριλαμβανομένης της στέγης ύψους 
1,50 μ. Σε περίπτωση μη κατασκευής στέγης, το ύψος μει¬ 
ώνεται κατά 1,50 μ. Εάν ειδικές διατάξεις ορίζουν για την 
περιοχή όπου βρίσκεται το ακίνητο μικρότερο αριθμό 
ορόφων και μικρότερο ύψος, εφαρμόζονται αυτές. 

Η οικοδομή τοποθετείται στο οικόπεδο σύμφωνα με τα 
προβλεπόμενα από τις ισχύουσες διατάξεις και τηρείται, 


όπου απαιτείται, απόσταση από τα όρια του οικοπέδου 
τουλάχιστον 1,00 μ. 

II. Ριζικές επισκευές 

Σε όλα τα οικόπεδα, άρτια και μη άρτια, επιτρέπεται η 
χορήγηση οικοδομικής άδειας ριζικής επισκευής, με την 
επιφύλαξη της επόμενης παρ. III. 

III. Προϋποθέσεις χορήγησης οικοδομικής άδειας ανα¬ 
κατασκευής ή ριζικής επισκευής. 

Η ανακατασκευή και η ριζική επισκευή επιτρέπονται 
εφόσον τηρούνται: 

α. Οι διατάξεις του άρθρου 6 της 3046/304/1989 από¬ 
φασης του Υπουργού Περιβάλλοντος, Χωροταξίας και 
Δημοσίων Έργων "Κτιριοδομικός Κανονισμός" (Δ' 59). 

β. Οι διατάξεις του Π. Δ/τος 209/1998 "Λήψη μέτρων για 
την ασφάλεια της υπεραστικής συγκοινωνίας" (Α'169), 
εάν η καταστραφείσα οικοδομή δεν υφίστατο νομίμως. 

γ. Απόσταση δέκα μέτρων (10,00 μ.) από τη γραμμή αι- 
γιαλού ή τη γραμμή παραλίας εφόσον αυτή έχει καθορι- 
σθεί. 

IV. Απλές επισκευές. 

Επιτρέπεται η χορήγηση οικοδομικής άδειας απλών 
επισκευών σε κάθε περίπτωση. 

Άρθρο 4 

Περιοχές που βρίσκονται εκτός σχεδίου και εκτός 
ορίων οικισμού και εκτός εγκεκριμένου Γενικού Πολεο- 
δομικού Σχεδίου (Γ.Π.Σ.). 

I. Ανακατασκευή. 

1. Σε γήπεδα άρτια, με την επιφύλαξη των παρ. III και V 
επιτρέπεται η χορήγηση οικοδομικής άδειας ανακατα¬ 
σκευής 

- είτε σύμφωνα με τους όρους και περιορισμούς δόμη¬ 
σης που ισχύουν στην περιοχή κατά το χρόνο ανέγερσης 
της οικοδομής που καταστράφηκε χωρίς η συνολική επι¬ 
φάνεια (δόμηση) και ο όγκος της νέας οικοδομής να είναι 
μεγαλύτερα από την επιφάνεια και τον όγκο της κατα- 
στραφείσας, 

- είτε σύμφωνα με τους όρους και περιορισμούς δόμη¬ 
σης που ισχύουν κατά το χρόνο έκδοσης της οικοδομικής 
άδειας της νέας οικοδομής. 

Σε περίπτωση που στην καταστραφείσα οικοδομή υφί¬ 
στατο νομίμως χρήση, μη επιτρεπόμενη από τους ισχύο- 
ντες όρους και περιορισμούς δόμησης, με την οικοδομική 
άδεια ανακατασκευής επιτρέπεται η χρήση αυτή σε επι¬ 
φάνεια όχι μεγαλύτερη της υφιστάμενης στην καταστρα¬ 
φείσα οικοδομή. 

2. Σε γήπεδα μη άρτια, με την επιφύλαξη των παρ. III και 
V, επιτρέπεται η χορήγηση οικοδομικής άδειας ανακατα¬ 
σκευής για την ανέγερση το πολύ διωρόφου οικοδομής 
με υπόγειο, χωρίς πάντως αυτή να είναι κατ’ έκταση (κά¬ 
λυψη), δόμηση και όγκο μεγαλύτερη της καταστραφεί- 
σας, όπως ορίζεται με τις διατάξεις του από 8.2/1.3.1979 
Π. Δ/τος (ΔΊ30). 

Η χρήση της νέας οικοδομής μπορεί να είναι από τις επι¬ 
τρεπόμενες στην περιοχή, σύμφωνα με τις ισχύουσες 
διατάξεις, ή κατοικία. 

Το μέγιστο ύψος της οικοδομής δεν μπορεί να υπερβαί¬ 
νει τα 8,50 μ. συμπεριλαμβανομένης της στέγης ύψους 
1,50 μ. Σε περίπτωση μη κατασκευής στέγης, το ύψος μει¬ 
ώνεται κατά 1,50 μ. Εάν ειδικές διατάξεις ορίζουν για την 

περιοχή όπου βρίσκεται το ακίνητο μικρότερο αριθμό 
ορόφων και μικρότερο ύψος, εφαρμόζονται αυτές. 

Η οικοδομή τοποθετείται στο γήπεδο σύμφωνα με τα 
προβλεπόμενα από τις ισχύουσες διατάξεις και τηρείται, 
όπου απαιτείται, απόσταση από τα όρια του γηπέδου του¬ 
λάχιστον 2,50 μ. 

II. Ριζικές επισκευές 

Σε όλα τα γήπεδα, άρτια (κατά τον κανόνα ή κατά πα¬ 
ρέκκλιση) και μη άρτια, επιτρέπεται η χορήγηση οικοδο¬ 
μικής άδειας ριζικής επισκευής, με την επιφύλαξη των 
παρ, III καιν. 

III. Προϋποθέσεις χορήγησης οικοδομικής άδειας ανα- 
κατασκευής ή ριζικής επισκευής. 

Η ανακατασκευή και η ριζική επισκευή επιτρέπονται 
εφόσον τηρούνται 

α. Οι διατάξεις του άρθρου 6 της 3046/304/1989 από¬ 
φασης του Υπουργού Περιβάλλοντος, Χωροταξίας και 
Δημοσίων Έργων "Κτιριοδομικός Κανονισμός" (Δ'59), 

β. Οι προβλεπόμενες από τις ισχύουσες διατάξεις απο¬ 
στάσεις των οικοδομών από τη γραμμή αιγιαλού και πα¬ 
ραλίας. 

γ. Οι διατάξεις του Π.Δ/τος 209/1998 "Λήψη μέτρωνγια 
την ασφάλεια της υπεραστικής συγκοινωνίας" (Α’ 169), 
εάν η καταστραφείσα οικοδομή δεν υφίστατο νομίμως. 

δ. Δεν επιτρέπεται η χορήγηση οποιοσδήποτε οικοδο¬ 
μικής άδειας για οικοδομές που βρίσκονται εντός δασι¬ 
κών ή αναδασωτέων εκτάσεων, βεβαιουμένου του χαρα¬ 
κτηρισμού της εκτάσεως ως δασικής ή αναδασωτέας ή 
όχι από τις αρμόδιες δασικές υπηρεσίες. 

IV. Απλές επισκευές. 

Επιτρέπεται η χορήγηση οικοδομικής άδειας απλών 
επισκευών σε κάθε περίπτωση, με εξαίρεση τα κτίρια που 
βρίσκονται εντός δασικών ή αναδασωτέων εκτάσεων βε- 
βαιουμένου του χαρακτηρισμού της εκτάσεως ως δασι¬ 
κής ή αναδασωτέας ή όχι από τις αρμόδιες δασικές υπη¬ 
ρεσίες. 

V. Στις περιοχές που εμπίπτουν εντός της Α’ ζώνης προ¬ 
στασίας του ποταμού Κηφισσού και των παροχειμάρων 
του, όπως καθορίστηκε με το από 15.6.1994 Π.Δ. (Δ’ 632), 
που τροποποιήθηκε με το από 16.7.1998 Π.Δ. (Δ’499),οι 
οικοδομικές άδειες εκδίδονται σύμφωνα με τα προβλε¬ 
πόμενα από τις διατάξεις του παραπάνω Π. Δ/τος. 

Άρθρο 5 

Περιοχές που βρίσκονται εκτός σχεδίου και εκτός 
ορίων οικισμού και εντός εγκεκριμένου Γενικού Πολεοδο- 
μικού Σχεδίου (Γ.Π.Σ.). 

I. Ανακατασκευή 

1. Σε γήπεδα άρτια, κατά κανόνα ή κατά παρέκκλιση, με 
την επιφύλαξη της παρ. III, επιτρέπεται η χορήγηση οικο¬ 
δομικής άδειας ανακατασκευής 

- είτε σύμφωνα με τους όρους και περιορισμούς δόμη¬ 
σης που ισχύουν στην περιοχή κατά το χρόνο ανέγερσης 
της οικοδομής που καταστράφηκε, χωρίς η συνολική επι¬ 
φάνεια (δόμηση) και ο όγκος της νέας οικοδομής να είναι 
μεγαλύτερα από την επιφάνεια και τον όγκο της κατα- 
στραφείσας 

- είτε σύμφωνα με τους όρους και περιορισμούς δόμη¬ 
σης που ισχύουν κατά το χρόνο έκδοσης της οικοδομικής 
άδειας της νέας οικοδομής. 

Σε περίπτωση που στην καταστραφείσα οικοδομή υφί¬ 
στατο νομίμως χρήση, μη επιτρεπόμενη από τους ισχύο- 
ντες όρους και περιορισμούς δόμησης, με την οικοδομι¬ 


κή άδεια ανακατασκευής επιτρέπεται η χρήση αυτή σε 
επιφάνεια όχι μεγαλύτερη της υφιστάμενης στην κατα¬ 
στραφείσα οικοδομή. 

Σε κάθε περίπτωση η χρήση των ανακατασκευαζομέ- 
νων κτιρίων πρέπει να συμβιβάζεται με τη χρήση που προ¬ 
βλέπει το εγκεκριμένο Γ.Π.Σ. για τη συγκεκριμένη θέση. 

2. Σε γήπεδα μη άρτια, με την επιφύλαξη της παρ. III, επι¬ 
τρέπεται η χορήγηση οικοδομικής άδειας ανακατασκευ¬ 
ής για την ανέγερση το πολύ διωρόφου οικοδομής με 
υπόγειο, χωρίς πάντως αυτή να είναι κατ’ έκταση (κάλυ¬ 
ψη), δόμηση και όγκο μεγαλύτερη της καταστραφείσας, 
όπως ορίζεται με τις διατάξεις του από 8.2/1.3.1979 Π. 
Δ/τος (Δ' 130). 

Το μέγιστο ύψος της οικοδομής δεν μπορεί να υπερβαί¬ 
νει τα 8,50 μ. συμπεριλαμβανομένης της στέγης ύψους 
1,50 μ. Σε περίπτωση μη κατασκευής στέγης, το ύψος μει¬ 
ώνεται κατά 1,50 μ. Εάν ειδικές διατάξεις ορίζουν για την 
περιοχή όπου βρίσκεται το ακίνητο μικρότερο αριθμό 
ορόφων και μικρότερο ύψος, εφαρμόζονται αυτές. 

Η οικοδομή τοποθετείται στο γήπεδο σύμφωνα με τα 
προβλεπόμενα από τις ισχύουσες διατάξεις και τηρείται, 
όπου απαιτείται, απόσταση απόταόριατου γηπέδουτου- 
λάχιστον 2,50μ. 

Η χρήση του ανακατασκευαζόμενου κτιρίου πρέπει να 
είναι από τις προβλεπόμενες στο Γ.Π.Σ. για τη συγκεκρι¬ 
μένη θέση. 

II. Ριζικές επισκευές 

Σε όλα τα γήπεδα, άρτια (κατά τον κανόνα ή κατά πα¬ 
ρέκκλιση) και μη άρτια επιτρέπεται η χορήγηση οικοδομι¬ 
κής άδειας ριζικής επισκευής με την επιφύλαξη της παρ. 

III. 

III. Προϋποθέσεις χορήγησης οικοδομικής άδειας ανα¬ 
κατασκευής ή ριζικής επισκευής. 

Η ανακατασκευή και η ριζική επισκευή επιτρέπονται 
εφόσον τηρούνται. 

α. Οι διατάξεις του άρθρου 6 της 3046/304/1989 από¬ 
φασης του Υπουργού Περιβάλλοντος, Χωροταξίας και 
Δημοσίων Έργων «Κτιριοδομικός Κανονισμός» (Δ' 59). 

β. Οι προβλεπόμενες από τις ισχύουσες διατάξεις απο¬ 
στάσεις των οικοδομών από τη γραμμή αιγιαλού και πα¬ 
ραλίας. 

γ. Οι διατάξεις του Π. Δ/τος 209/1998 «Λήψη μέτρωνγια 
την ασφάλεια της υπεραστικής συγκοινωνίας» (Α' 169), 
εάν η καταστραφείσα οικοδομή δεν υφίστατο νομίμως. 

δ. Στις περιοχές που εμπίπτουν εντός της Α' ζώνης προ¬ 
στασίας του ποταμού Κηφισσού και των παραχειμάρων 
του, όπως καθορίστηκε με το από 15.6.1994 Π. Δ. (Δ'632), 
που τροποποιήθηκε με το από 16.7.1998 Π.Δ. (Δ'499), οι 
οικοδομικές άδειες εκδίδονται σύμφωνα με τα προβλε¬ 
πόμενα από τις διατάξεις του παραπάνω Π. Δ/τος. 

ε. Δεν επιτρέπεται η χορήγηση οποιοσδήποτε οικοδομι¬ 
κής άδειας για οικοδομές που βρίσκονται εντός δασικών 
ή αναδασωτέων εκτάσεων, βεβαιουμένου του χαρακτηρι¬ 
σμού της εκτάσεως ως δασικής ή αναδασωτέας ή όχι από 
τις αρμόδιες δασικές υπηρεσίες. 

IV. Απλές επισκευές. 

Επιτρέπεται η χορήγηση οικοδομικής άδειας απλών 
επισκευών σε κάθε περίπτωση, με εξαίρεση τις περιπτώ¬ 
σεις της παρ. III ε. 

Άρθρο 6 

Γ ενικές διατάξεις 

1. Ειδικές διατάξεις για την προστασία αρχαιολογικών 




2076 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


χώρων ή άλλων ειδικών περιοχών απολύτου προστασίας 
(ρέματα, ορεινοί όγκοι κ.λ.π.) που έχουν εκδοθεί βάσει ει¬ 
δικών εξουσιοδοτικών διατάξεων κατισχύουν των διατά¬ 
ξεων του παρόντος. 

2. Για την έκδοση οποιοσδήποτε οικοδομικής άδειας, 
σύμφωνα με τις διατάξεις του παρόντος, εφαρμόζονται 
και οι διατάξεις του Α.Ν. 2344/1940 "περίαιγιαλού και πα¬ 
ραλίας", όπως ισχύει. 

3. Για την ανακατασκευή και επισκευή κτιρίων που 
έχουν χαρακτηριστεί διατηρητέα εφαρμόζονται οι διατά¬ 
ξεις του από 15.4.1988 Π. Δ/τος (Δ'317) καθώς και οι όροι 
και περιορισμοί δόμησης που καθορίζονται από τις ειδι¬ 
κές διατάξεις της πράξης χαρακτηρισμού και καθορι¬ 
σμού όρων και περιορισμών δόμησης του κτιρίου. 

4. Γ ια την ανακατασκευή των οικοδομών εφαρμόζονται 
οι ισχύοντες κανονισμοί για την αντισεισμικότητατων κτι¬ 
ρίων, τον τρόπο κατασκευής των υλικών, (όπως τεχνολο¬ 
γία σκυροδέματος, μελέτης και κατασκευής έργων από 
σκυρόδεμα) την θερμομόνωση, την πυροπροστασία και 
την εγκατάσταση δικτύου αερίων καυσίμων στις περιοχές 


όπου υπάρχει σχετική υποχρέωση από τις διατάξεις του 
Π.Δ. 420/1987 (Α’ 187), όπως ισχύει. Επίσης, εφαρμόζεται 
και ο ισχύων κτιριοδομικός κανονισμός χωρίς να αποκλεί¬ 
εται, κατά την εφαρμογή των όρων δόμησης που ίσχυαν 
κατά την ανέγερση της καταστραφείσας οικοδομής, η 
εφαρμογή των προγενέστερα ισχυουσών κτιριοδομικών 
διατάξεων. 

Άρθρο 7 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο- 
σίων'Εργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 5 Απριλίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

